Studente in hof na hulle glo medestudent aanrand | Maroela Media
Studente in hof na hulle glo medestudent aanrand
Cobus Muller en Charl Blom, twee studente aan die Universiteit van die Vrystaat, het Maandag in die Bloemfontein-streekshof onskuldig gepleit op aanklagte dat hulle 'n medestudent onder meer aangerand het.
Muller staan tereg op aanklagte van roekelose bestuur, crimen injuria, poging tot moord en aanranding. Blom staan tereg op aanklag van aanranding.
Die staat beweer dat Muller en Blom in Februarie 'n medestudent, Muzi Gwebu, met hul bakkie op die universiteit se perseel probeer raakry het. Hulle het Gwebu glo aangerand toe hy hulle wou konfronteer.
Johann Nel, namens Muller en Blom, het aangevoer dat Muller al die bewerings teen hom ontken en dat die twee slegs probeer het om hulself teen 'n aggressiewe Gwebu te beskerm.
Adam Mohlala, die staatsaanklaer, het Gwebu as die eerste getuie geroep. Hy is 'n vyfdejaar-student en bly nie op kampus nie.
Gwebu het aan die hof gesê dat hy omstreeks 22:00 op 17 Februarie na 'n koshuis op die kampus geloop het, toe hy gehoor het hoe 'n voertuig teen 'n vinnige spoed in sy rigting ry.
Gwebu sê die motor het op die sypaadjie gery waar hy geloop het. Hy sê die motor het hom teen die been getref en dat hy geval het.
Gwebu, wat met behulp van 'n tolk getuig het, sê hy kon hoor hoe die twee mans in die motor hard in Afrikaans gepraat het terwyl hulle hom genader het. Hy sê hy kon hulle nie verstaan maar dat hy wel gehoor het hulle sê "k****r".
Volgens Gwebu het die mans toe weggery. Hy beweer hy het die voertuig agtervolg om met die bestuurder te praat en te hoor hoekom hulle hom raakgery het. Gwebu sê die passasier, Blom, het uit die motor geklim en sy [Gwebu] se arms en hande agter sy rug gehou.
Volgens Gwebu het Muller toe uit die motor geklim en hom met sy vuiste en kop in die gesig geslaan. Gwebu beweer hy kon daarin slaag om los te kom en dat hy na 'n nabygeleë koshuis, Armentum, gehardloop het waar hy "wit mense" gevind het.
Gwebu sê hy wou hulp kry maar dat daar net orals wit mense was. "Ek het daar gestaan en gehoop om swart mense te sien maar daar was niemand nie."
Gwebu het 'n glasbottel uit 'n asblik gehaal en die onderkant afgebreek om dit as 'n wapen te gebruik. Hy sê hy het dit gedoen om homself te beskerm aangesien hy aangeval is. Hy het glo die koshuis verlaat nadat mense gevra het wat gebeur het.
Gwebu het getuig dat hy eers later in die hospitaal die omvang van sy beserings besef het. Hy het aan die hof gesê dat sy kopbeserings weens die stamp van die motor was en nie van die aanranding nie. Volgens Gwebu het hy sedert die ongeluk nou en dan geheueverlies.
Charl Blom Cobus Muller Muzi Gwebu Universiteit van die Vrystaat
Twee Rhodes-studente verdrink
Die student soek geld dit is hoekom hy nie kan onthou met tuie nie, is gestamp op die been word geslaan teen die kop, maar die kop beserings is van die stamp. dit klink die student met die bakkie het meer geld as die een wat hom teen die kop geslaan het. Nee wat mnr jy speel met die twee manne se geld en ook hul toekoms. Wonder of hy sal slaag.
Eish ! arme Gwebu, wie moet swoeg en sweet terwyl hy aan sy meesters in chemie swot in Afferkans, het nie hierdie soort van ontwrigting nodig nie. Het ek die bakkelaurius reg ? Of is Gweboe eintlik `n LLB aspirant ? Dalk `n token BeeAaa sertifikaat ter voorbereiding van `n token regerings pos ?
Die storie stink. Van wanneer slaan blankes met die kop?
Waterkloof 4, Bloemfontein 2? Die keer het die slagoffer bly leef. Oops!
Hy het hul "agtervolg"! Stamp kon dus nie so erg gewees het om kopbesering op te doen nie! Sien weer net geld!!!!